Visit Site
Recommended byColombia
శోభన్ బాబు సినిమాల్లోకి వచ్చేసరికే జయలలితకు తమిళ, తెలుగు ఇండస్ట్రీలలో మంచి పేరు ప్రఖ్యాతులున్నాయి. ఇండస్ట్రీలోకి వచ్చిన ఏ హీరో అయినా జయలలితతో నటించాలని తపించేవారు. శోభన్ బాబు కూడా ఆమెతో నటించేందుకు తెగ తాపత్రయపడేవారు. ఆమెతో నటించే అవకాశం ఒకసారి వచ్చినట్లే వచ్చి చేజారిపోయిన శోభన్ దిగాలుపడిపోయారు. ఆ తరువాత తిరిగి ఎనిమిదేళ్ల తరువాత ఆ అవకాశం డాక్టర్ బాబు చిత్రంతో లభించడంతో శోభన్ ఉబ్బితబ్బిబ్బయిపోయారు.
ఆ సినిమాతో వారిద్దరూ బాగా దగ్గరయ్యారు. తల్లి చనిపోయిన విచారంలో డిప్రెషన్లోకి వెళ్ళిన జయను శోభన్ బాబు తిరిగి కోలుకునేలా చేశారు. అప్పటి నుండి వారిద్దరూ బాగా సన్నిహితమయ్యారు. స్నేహితులుగా అన్ని రకాలుగా క్లోజ్ అయ్యారు. వారి చనువు చూసిన లోకం ఇద్దరి మధ్య ప్రేమ చిగురించిందని భావించింది. అందులో వాస్తవం ఎంతో తెలియదు కానీ పలు సినిమా పత్రికల్లో మాత్రం ఇందుకు సంబంధించిన కథనాలు పుంఖానుపుంఖాలుగా వచ్చేవి. ఈ నేపథ్యంలో వారిద్దరికి ఒక బిడ్డ కూడా పుట్టిందనే ప్రచారం జయ మనసు గాయపడిందని దాంతో తనకు ఇష్టం లేకపోయినప్పటికీ శోభన్ నుండి బలవంతంగా దూరం కావలసి వచ్చిందంటారు. ఆ తరువాత చోటుచేసుకున్న పరిణామాల్లో ఆమె ఎంజీఆర్ కు దగ్గరవడం ఆయన సాయంతో ఆమె రాజకీయాల్లో ప్రవేశించడం జరిగిపోయింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.